
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595 






РЕШЕНИЕ 
        № РС-89-23-043
 
Днес, на 17.05.2023 г., в град София, Комисията за противодействия на корупцията и за отнемане на незаконно придобитото имущество /КПКОНПИ/, в състав:

Заместник-председател: Антон Славчев
Член: Антоанета Цонкова
Член: Силвия Къдрева

					     У С Т А Н О В И :

Производството е по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано въз основа на Решение за образуване на производство за конфликт на интереси № КИ-40 от 22.02.2023 г. на Комисията за противодействие на корупцията и за отнемане на незаконно придобитото имущество (КПКОНПИ, Комисията) по сигнал с рег. № ЦУ01/C-89/14.02.2023 г. на КПКОНПИ.
Производството е образувано срещу Беди  Осман - кмет на община  Я. 
В сигнала се твърди, че Община  Я. е извършила продажба на недвижим имот- частна общинска собственост – Общинска сграда № 6 с търговско предназначение, със застроена площ от 40 кв. м., находяща се в парцел IX, кв. 63 по плана на град  Я., описана в Акт за частна общинска собственост № 2425/08.06.2020 г. Посочва се, че в официалната интернет страница на Община  Я. не е публикувано решение на Общински съвет  Я. за откриването на търг във връзка с продажбата на посочения имот. Паралелно с това, от справка в Публичен регистър на разпоредителните сделки с имоти общинска собственост за 2022 г. се установява, че въпросният имот е придобит от  З. И. Х. По отношение на последната се твърди, че същата е съпруга на Е. Х.– собственик на фирмата „****“ ЕООД. Посочената фирма участва в снабдяването с хранителни продукти по програма „Топъл обяд“. Твърди се, че конкурсът за определяне на изпълнител по програмата е прекратен със заповед на Беди Осман, но Общината продължава да изплаща фактури за осъществяването на тази дейност на „****“ ЕООД. Наред с това, синът на З. и Е. Х. – Р. Х., работи в отдел „Местни данъци и такси“ при Общинска администрация  Я.
Към сигнала не са приложени доказателства.
Във връзка с изнесените в сигнал с вх. № ЦУ01/C-89/14.02.2023 г. на КПКОНПИ твърдения, Комисията служебно е приобщила постъпилите с писмо с вх. № ЦУ01-91#1/17.01.2023 г. на КПКОНПИ във връзка с друго производство доказателства и документи: Трудов договор № 167/14.11.2011 г.; Акт за смърт № 0069 от 16.11.2022 г.; Решение № 86/17.11.2022 г. на Общинска избирателна комисия  Я.; Решение № 81 по Протокол № ОбС-08/22.11.2022 г. на Общински съвет  Я. за избор на кмет на Община  Я.; Трудов договор № 75/04.11.2019 г. и сключени към същия допълнителни споразумения - Допълнително споразумение № 70/10.05.2022 г., Допълнително споразумение № 93/30.06.2022 г., Допълнително споразумение № 183/30.12.2022 г.
Към производството служебно са приобщени и постъпилите с писмо с вх.№ ЦУ01-10012#9/17.01.2022 г. на КПКОНПИ във връзка с друго производство доказателства и документи: Допълнително споразумение № 6 към Договор № BG05FMOP001-5.001-0010-C06 по Операция BG05FMOP001-5.001 „3.1 – Топъл обяд в условията на пандемията COVID-19“, сключено на 05.09.2022 г. между Агенция за социални подпомагане и Община  Я., представлявана от Н. М. К., в качеството му на кмет на Община Я., Допълнително споразумение № 4 към Договор № BG05FMOP001-3.002-0003-C04 по Операция Тип 3: 2014BG05FMOP001-3.002 „Осигуряване на топъл обяд 2016-2020“, сключено на 11.09.2019 г. между Агенция за социални подпомагане и Община  Я., представлявана от Н. М.К., в качеството му на кмет на община  Я.
С писмо с изх. № ЦУ-01-2018/06.04.2023 г. на КПКОНПИ са изискани и с писмо с вх. № ЦУ-01-2018#1/13.04.2023 г. на КПКОНПИ от председателя на Постоянната комисия „Местно самоуправление, нормативна уредба, регионална политика, транспорт и безопасност на движението, противодействие на корупцията и отнемане на незаконно придобитото имущество“ (ПК по ЗПКОНПИ) при Общински съвет  Я. са представени заверени преписи от следните доказателства и документи: Решение № 75 по Протокол № ОбС – 07/08.07.2020 г.; цялата документация, събрана и изготвена във връзка с провеждането на неприсъствен публичен търг, открит със Заповед № 83/24.06.2022 г. на Н. К.; фактури с издател „****“ ЕООД и с получател Община  Я. с номера № 0000000030/18.10.2022 г.; № 0000000031/19.10.2022 г., № 0000000032/20.10.2022 г.,  № 0000000033/25.10.2022 г., № 0000000035/28.10.2022 г., № 0000000036/01.11.2022 г., № 0000000037/01.11.2022 г., № 0000000038/05.11.2022 г., № 0000000039/05.11.2022 г., № 0000000040/07.11.2022 г., № 0000000041/11.11.2022 г., № 0000000042/27.11.2022 г., № 0000000047/12.12.2022 г., № 0000000043/27.11.2022 г., № 0000000046/12.12.2022 г., № 0000000044/06.12.2022 г., № 0000000045/06.12.2022 г., № 0000000049/20.12.2022 г., № 0000000050/20.12.2022 г., № 0000000051/19.01.2023 г., № 0000000052/19.01.2023 г., ведно с издадените по тях преводни нареждания и банкови извлечения.
С допълнително писмо с вх. № ЦУ-01-2018#2/12.05.2023 г. на КПКОНПИ председателят на ПК по ЗПКОНПИ при Общински съвет  Я. удостоверява, че вследствие на проведения неприсъствен публичен търг, открит със Заповед № 83/24.06.2022 г. на Н. К., към настоящия момент не е сключен договор за покупко – продажба на имота – предмет на търга, а именно Общинска сграда № 6 с търговско предназначение, със застроена площ от 40 кв. м., находяща се в парцел IX, кв. 63 по плана на град  Я., описана в Акт за частна общинска собственост № 2425/08.06.2020 г.
Служебно са извършени справки в ТРРЮЛНЦ, в Регистъра на населението – Национална база данни „Население“ (РН – НБД „Население“), в електронната платформа на Имотен регистър към Агенция по вписванията, както и в официалните интернет страници на Община  Я. и на Общинска избирателна комисия (ОИК)  Я.

           След като обсъди събраните в хода на административното производство доказателства, Комисията установи следното от фактическа страна:

Сигналът е подаден от физическо лице, идентифицирано съобразно разпоредбата на чл. 48, ал. 1, т. 1 от ЗПКОНПИ, същият е подписан от сигналоподателя.
Беди Осман заема длъжността „заместник-кмет“ на община  Я., считано от 14.11.2011 г., по силата на Трудов договор № 167/14.11.2011 г., сключен с Н. М.К., в качеството му на кмет на община  Я.
От извършена справка в РН - НБД „Население“ се установи, че Н. М. К. е починал на 14.11.2022 година – обстоятелство, отразено и в Акт за смърт № 0069 от 16.11.2022 г.
Видно от справка в официалната страница на ОИК  Я., с Решение № 86/17.11.2022 г. на ОИК  Я., на основание чл. 42, ал.1, т. 13 от ЗМСМА, пълномощията на кмет на К. са предсрочно прекратени.
С Решение № 81, обективирано в Протокол № ОбС-08/22.11.2022 г.  от заседание на Общински съвет  Я., проведено на 22.11.2022 г., за кмет на Община  Я. е избрана Беди   Осман.
От служебно извършена справка на официалната интернет страница на Община  Я. се установи, че с Решение № 76 по Протокол № ОбС-07/08.07.2020 г. Общински съвет  Я. дава съгласие за откриване на процедура за провеждане на неприсъствен публичен търг във връзка с продажбата на недвижими имоти – частна общинска собственост, находящи се в кв. 63, парцел IX, пл. № 587 по плана на град  Я., сред които и обект, представляващ Общинска сграда № 6 със статут на търговско помещение, със застроена площ от 40.00 кв. м., актувана с Акт за частна общинска собственост № 2425/08.06.2020 г. Със същото решение Общински съвет  Я. възлага на кмета К. да сключи договор за покупко-продажба на съответните имоти, след провеждането на неприсъствен публичен търг.
Със Заповед № 83/24.06.2022 г. на Н. К. е открита неприсъствена тръжна процедута във връзка с продажбата на недвижим имот – частна общинска собственост – Общинска сграда № 6 с търговско предназначение, със застроена площ от 40 кв. м., находяща се в парцел IX, кв. 63 по плана на град  Я., описана в Акт за частна общинска собственост № 2425/08.06.2020 г., с обявена начална тръжна цена от 18 000 (осемнадесет хиляди) лева.
           Със Заповед № 89/19.07.2022 г. на Н. К. във връзка с провеждането на горепосочената тръжна процедура е назначена комисия в състав: Беди Осман – председател, С. М., С. Х., А. З., инж. А. Б. – членове, С. Д. и А. Х. – резервни членове.
           Заявление за участие в процедурата подават двама кандидати – Ф. А. Б. (Оферта с вх. № 9400-2976/18.07.2022 г. на Община  Я.) и  З. И. Х. (Оферта с вх. № 9400-2977/18.07.2022 г. на Община  Я.).
           От съдържанието на Протокол от 21.07.2022 г. на тръжната комисия, назначена във връзка с проведения на 19.07.2022 г. неприсъствен публичен търг, се установиха размерите на отправените с горепосочените оферти ценови предложения, както следва: 
· Оферта с вх. № 9400-2976/18.07.2022 г. на Община  Я. с оферент Ф. Б. – 18 200 (осемнадесет хиляди и двеста) лева;
· Оферта с вх. № 9400-2977/18.07.2022 г. на Община  Я. с оферент З.Х. – 30 000 (тридесет хиляди) лева.
           В същия протокол са обективирани резулатите от проведения търг за продажбата на недвижим имот – частна общинска собственост – Общинска сграда № 6 с търговско предназначение, със застроена площ от 40 кв. м., находяща се в парцел IX, кв. 63 по плана на град  Я., описана в Акт за частна общинска собственост № 2425/08.06.2020 г. За спечелил търга е обявен кандидатът  З. И. Х. – оферент по Оферта с вх. № 9400-2977/18.07.2022 г. на Община  Я. Протоколът е подписан от редовния състав на комисията, а именно: Беди Осман – председател, С. М., С. Х., А. З., инж. А. Б. – членове. Видно от поставена резолюция – същият е одобрен от Н. К., в качеството му на кмет на община  Я.
          Със Заповед № 93/29.07.2022 г. Н. К. нарежда неджижим имот – частна общинска собственост – Общинска сграда № 6 с търговско предназначение, със застроена площ от 40 кв. м., находяща се в парцел IX, кв. 63 по плана на град  Я., описана в Акт за частна общинска собственост № 2425/08.06.2020 г. да бъде продаден на спечелилия търга кандидат –  З. И. Х.. В заповедта са посочени размерът на дължимата сума, включваща цената на имота, процент режийни разноски и местен данък – общо 31 000 (тридесет и една хиляди) лева, както и срокът за плащането й – 3 месеца от датата на връчване на заповедта. Видно от поставена върху последната резолюция, същата е връчена на З.Х. на 29.07.2022 г.
          Със Заявление с вх. № 34-00-3852/28.10.2022 г. на Община  Я., във връзка със Заповед № 93/29.07.2022 г. на Н. К., З. Х. моли последния за удължаване срока на плащане на дължимата във връзка с придобиването на горепосочения имот сума или за разсрочване на задължението.
          От справка в Публичен регистър на разпоредителни сделки с имоти общинска собственост, воден от Община  Я., се установи, че досежно Общинска сграда № 6 с търговско предназначение на етап груб строеж, със застроена площ от 40 кв. м., както и съответстващите на обекта идеални части от правото на строеж върху имота, изградена в парцел IX, кв. 63 по плана на град  Я., с Акт за частна общинска собственост № 2425/08.06.2020 г. е проведен неприсъствен публичен търг. От същата справка се установи, че посоченият имот е с пазарна оценка в размер на 18 000 лева и данъчна в размер на 5 075, 90 лева. Установи се размерът на обявената от Община Я. цена (началната тръжна цена) – 18 000 лева, както и размерът на крайната цена на сделката – 25 000 лева без ДДС/ 30 000 лева с ДДС. Като насрещна страна по сделката е посочена  З. И. Х., не е посочен начинът на разпореждане, няма вписан договор за покупко-продажба.
          От служебно извършена справка по ЕГН в Имотен регистър към Агенция по вписванията не се установи посоченият имот да е в собственост на  З. И. Х.
          С допълнително писмо с вх. № ЦУ-01-2018#2/12.05.2023 г. на КПКОНПИ председателят на ПК по ЗПКОНПИ при Общински съвет  Я. удостоверява, че вследствие на проведения неприсъствен публичен търг, открит със Заповед № 83/24.06.2022 г. на Н. К., към настоящия момент не е сключен договор за покупко – продажба на имота – предмет на търга, а именно Общинска сграда № 6 с търговско предназначение, със застроена площ от 40 кв. м., находяща се в парцел IX, кв. 63 по плана на град  Я., описана в Акт за частна общинска собственост № 2425/08.06.2020 г.
          От справка за родствени връзки в РН - НБД „Население“ за  З. И. Х. се установи, че Е. К. Х. е нейн съпруг, а Р. Е. Х.– техен син.
          От служебна справка в ТРРЮЛНЦ се установи, че Е. К. Х. е управител и едноличен собственик на капитала на „****“ ЕООД с ЕИК *****, вписано в ТРРЮЛНЦ на Агенция по вписванията на 30.01.2009 г.
          В писмо с вх. № ЦУ-01-2018#1/13.04.2023 г. председателят на ПК по ЗПКОНПИ при Общински съвет  Я. изрично удостоверява, че не са налице договори, сключени между Община  Я. и Е. Х.– както в личното му качество,  така и в качеството му на представляващ юридическо лице.
         Със същото писмо от председателят на ПК по ЗПКОНПИ при Общински съвет  Я. са предоставени фактури с издател „****“ ЕООД и с получател Община  Я. с номера № 0000000030/18.10.2022 г.; № 0000000031/19.10.2022 г., № 0000000032/20.10.2022 г.,  № 0000000033/25.10.2022 г., № 0000000035/28.10.2022 г., № 0000000036/01.11.2022 г., № 0000000037/01.11.2022 г., № 0000000038/05.11.2022 г., № 0000000039/05.11.2022 г., № 0000000040/07.11.2022 г., № 0000000041/11.11.2022 г., № 0000000042/27.11.2022 г., № 0000000043/27.11.2022 г., № 0000000044/06.12.2022 г., № 0000000045/06.12.2022 г., № 0000000046/12.12.2022 г., № 0000000047/12.12.2022 г., № 0000000049/20.12.2022 г., № 0000000050/20.12.2022 г., № 0000000051/19.01.2023 г., № 0000000052/19.01.2023 г., ведно с издадените по тях преводни нареждания и банкови извлечения. От съдържанието на последните се установи, че по десет от тях, а именно имащите за основание фактурите с номера № 0000000042/27.11.2022 г., № 0000000043/27.11.2022 г., № 0000000044/06.12.2022 г., № 0000000045/06.12.2022 г., № 0000000046/12.12.2022 г., № 0000000047/12.12.2022 г., № 0000000049/20.12.2022 г., № 0000000050/20.12.2022 г., № 0000000051/19.01.2023 г., № 0000000052/19.01.2023 г., наредител е Община  Я., представлявана от Беди Осман, в качеството й на кмет. Към основанието във всяко от десетте платежни нареждания, ведно със съответната фактура, като пояснение се установи, че същите са изплатени във връзка с предоставена услуга по програма „Топъл обяд в община  Я. – 2022 г.“. Установи се, че последната е оперативна програма с период за изпълнение 2021 – 2027 г., съфинансирана от Европейския социален фонд плюс - BG05SFPR003-1.001 „Топъл обяд“ по Програма за храни и основно материално подпомагане 2021-2027 г.
        Досежно Р. Е. Х.– син на З.Х. и Е. Х., се установи, че същият заема длъжността „специалист“ в отдел „Административно обслужване“ в Общинска администрация  Я. по силата на Трудов договор № 75/04.11.2019 г., сключен между него и Н. К., в качеството му на кмет на община  Я.. С Допълнително споразумение № 70/10.05.2022 г. към Трудов договор 75/04.11.2019 г., сключено с кмета К., Р. Е. Х. заема длъжността „специалист“ в отдел „Местни данъци и такси“ в Общинска администрация  Я. за срок до 30.06.2022 г. С Допълнително споразумение № 93/30.06.2022 г. към трудовия договор, отново сключено между Х. и К., срокът на трудовото правоотношение е продължен до 31.12.2022 г. С Допълнително споразумение № 183/30.12.2022 г. към трудовия договор, сключено между Х. и Беди   Осман, в качеството й на кмет на община  Я., срокът на правоотношението отново е продължен до 30.09.2023 г.
        От справка за родствени връзки в РН - НБД „Население“ не се установи родственост по права линия, по съребрена - до четвърта степен включително, по сватовство - до втора степен включително, между Беди Осман и З. Х., Е. Х. и Р. Х.

Въз основа на така изяснената фактическа обстановка, Комисията установи  следното от правна страна:

        За да е осъществен конфликт на интереси по смисъла на чл. 52 от ЗПКОНПИ, следва да са кумулативно налични три предпоставки: лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията, или задълженията му по служба, както и упражнено властническо правомощие, повлияно от частния интерес.
        Легалните дефиниции на понятията „частен интерес“ и „облага“ се съдържат в чл. 53 и чл. 54 от ЗПКОНПИ. Частен интерес е всеки интерес, който води до облага от материален или нематерилен характер за лицето, заемащо висша публична длъжност, или за свързаното с него лице, т.е. за да е налице частен интерес, следва да има реална възможност за реализиране на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по – ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
        В качеството си на кмет на община  Я., Беди  Осман е лице, заемащо висша публична длъжността по смисъла на чл. 6, ал. 1, т. 32 от ЗПКОНПИ, респективно компетентна да се произнесе във връзка с наличието или липсата на конфликт на интереси по отношение на същата в това й качество е КПКОНПИ.  
        При наличието на този първи елемент от състава на конфликта на интереси, определящо за съществуването на такъв е проявяването на конкретно поведение от страна на лицето, заемащо висша публична длъжност, при изпълнение на правомощията му по служба, както и дали това поведение е повлияно от частен интерес – негов или на свързано с него лице.
        Чл. 44, ал. 1 от Закона за местното самоуправление и местната администрация (ЗМСМА) вменява като правомощия на кмета на общината да ръководи цялата изпълнителна дейност на общината, да насочва и координира дейността на специализираните изпълнителни органи, да организира изпълнението на общинския бюджет, да организира изпълнението на дългосрочните програми, да организира изпълнението на актовете на общински съвет, представлява общината пред физически и юридически лица, пред съда и т. н.
        Съгласно чл. 35, ал. 1 от Закона за общинската собственост (ЗОС) продажба на имоти - частна общинска собственост, се извършва след решение на общинския съвет, извършва се от кмета на съответната община чрез публичен търг или публично оповестен конкурс.
        По настоящата преписка се установи, че с Решение № 75 по Протокол № ОбС-07/08.07.2020 г., публикувано на официалната интернет страница на Община  Я., Общински съвет  Я. дава съгласие за откриване на процедура за провеждане на неприсъствен публичен търг във връзка с продажбата на недвижими имоти – частна общинска собственост, находящи се в кв. 63, парцел IX, пл. № 587 по плана на град  Я., сред които и обект, представляващ Общинска сграда № 6 със статут на търговско помещение, със застроена площ от 40.00 кв. м., актувана с Акт за частна общинска собственост № 2425/08.06.2020 г. Със същото решение Общински съвет  Я. възлага на кмета К. да сключи договори за покупко-продажба на съответните имоти, след провеждането на неприсъствен публичен търг.
        Установи се, че посочената тръжна процедура е открита от Н. К. със Заповед № 83/24.06.2022 г., като във връзка с провеждането й същият със своя Заповед № 89/19.07.2022 г. е назначил комисия в състав: Беди Осман – председател, С. М., С. Х., А. З., инж. А. Б. – членове, С. Д. и А. Х. – резервни членове.
        Установиха се участниците в проведения на 19.07.2022 г. неприсъствен публичен търг, както и резултатите от провеждането му, обективирани в Протокол от 21.07.2022 г. на тръжната комисия. За спечелил търга е обявен кандидатът  З. И. Х. – оферент по Оферта с вх. № 9400-2977/18.07.2022 г. Протоколът е подписан от редовния състав на комисията, а именно: Беди Осман – председател, С. М., С. Х., А. З., инж. А. Б. – членове. Видно от поставена резолюция – същият е одобрен от Н. К., в качеството му на кмет на община  Я.
        Отново със заповед на Н. К. - Заповед № 93/29.07.2022 г., последният нарежда имотът да бъде продаден на спечелилия търга кандидат –  З. И. Х., като указва на същата в 3-месечен срок от датата на получаване на заповедта, а именно 29.07.2022 г., да заплати цената на имота и други суми, заплащането на които се явява задължително условие за сключването на договора за покупко-продажба.
        Със заявление от 28.10.2022 г. - Заявление с вх. № 34-00-3852/28.10.2022 г., З.Х. моли кмета К. за удължаване срока на плащане на дължимата във връзка с придобиването на имота сума или за разсрочване на плащането й.
        От справка в Публичен регистър на разпоредителни сделки с имоти общинска собственост, воден от Община  Я., не се установи вписан начин на разпореждане, както и договор за покупко-продажба на посочения имот.
        От справка по ЕГН в Имотен регистър към Агенция по вписванията се установи, че към настоящия момент в собственост на  З. И. Х. не е налице такъв имот.
        С допълнително писмо с вх. № ЦУ-01-2018#2/12.05.2023 г. на КПКОНПИ председателят на ПК по ЗПКОНПИ при Общински съвет  Я. изрично удостоверява, че вследствие на проведения неприсъствен публичен търг, открит със Заповед № 83/24.06.2022 г. на Н. К., към настоящия момент не е сключен договор за покупко – продажба на недвижим имот – частна общинска собственост, представляващ Общинска сграда № 6 с търговско предназначение, със застроена площ от 40 кв. м., находяща се в парцел IX, кв. 63 по плана на град  Я., описана в Акт за частна общинска собственост № 2425/08.06.2020 г.
        В съвкупност изложеното налага извод, че единствените упражнени от Беди Осман правомощия досежно проведения търг за отчуждаването на Общинска сграда № 6 са във връзка с качеството й на председател на тръжната комисия – същата участва в разглеждането на офертите и класирането на оферентите, за което подписва Протокол от 21.07.2022 г., обективиращ резултатите от проведената на 19.07.2022 г. тръжна процедура. Предвид обстоятелството, че всеки от законово уредените етапи на проведената процедура е открит със заповед на Н. К. в изпълнение на правомощията му на кмет на община  Я. и наред с обстоятелството, че Беди Осман е избрана за кмет на общината едва на 22.11.2022 г., следва извод, че по повод проведения търг за отчуждаването на Общинска сграда № 6, спечелен от кандидата  З. И. Х., Беди Осман не е упражнила правомощия в качеството си на кмет на община  Я., същата е упражнила такива единствено във връзка с качеството си на председател на тръжната комисия и то към момент, в който изпълнява длъжността заместник – кмет на община  Я.
         Предвид изложеното, се налага извод, че във връзка с твърденията, касаещи провеждането на неприсъствен публичен търг за продажбата на недвижим имот – частна общинска собственост, а именно Общинска сграда № 6, находяща се в парцел IX, кв. 63 по плана на град  Я., с Акт за частна общинска собственост № 2425/08.06.2020 г., не са налице упражнени от Беди Осман правомощия в качеството й на кмет на община  Я.
         В писмо с вх. № ЦУ-01-2018#1/13.04.2023 г. председателят на ПК по ЗПКОНПИ при Общински съвет  Я. изрично удостоверява, че не са налице договори, сключени между Община  Я. и Е. Х.– както в личното му качество,  така и в качеството му на представляващ юридическо лице.
         От представените със същото писмо 21 (двадесет и една) фактури с издател „****“ ЕООД и с получател Община  Я., ведно с издадените по тях преводни нареждания и банкови извлечения се установи, че по 10 (десет) от тях, а именно имащите за основание фактурите с номера № 0000000042/27.11.2022 г., № 0000000043/27.11.2022 г., № 0000000044/06.12.2022 г., № 0000000045/06.12.2022 г., № 0000000046/12.12.2022 г., № 0000000047/12.12.2022 г., № 0000000049/20.12.2022 г., № 0000000050/20.12.2022 г., № 0000000051/19.01.2023 г., № 0000000052/19.01.2023 г., наредител е Община  Я., представлявана от Беди Осман, в качеството й на кмет. Към основанието във всяко от десетте платежни нареждания, ведно със съответната фактура, като пояснение е вписано, че същите са изплатени във връзка с предоставена услуга по програма „Топъл обяд в община  Я. – 2022 г.“. Установи се, че последната е оперативна програма с период за изпълнение 2021 – 2027 г., съфинансирана от Европейския социален фонд плюс - BG05SFPR003-1.001 „Топъл обяд“ по Програма за храни и основно материално подпомагане 2021-2027 г., по която Община  Я. е бенефициер по силата на Допълнително споразумение № 6 от 05.09.2022 г., сключено между Агенция за социално подпомагане и Н. К., в качеството му на кмет на община  Я. и представляващ Общината.
        Във връзка с изнесените в сигнала твърдения касателно Р. Е. Х.– син на З.Х. и Е. Х., се установи, че същият заема длъжността „специалист“ в отдел „Административно обслужване“ в Общинска администрация  Я. по силата на Трудов договор № 75/04.11.2019 г. Установи се, че с Допълнително споразумение № 70 от 10.05.2022 г. към Трудов договор 75/04.11.2019 г., сключено с Н. К., в качеството му на кмет на община  Я. към тази дата, Р. Е. Х. заема длъжността „специалист“ в отдел „Местни данъци и такси“ в Общинска администрация  Я. за срок до 30.06.2022 г. С Допълнително споразумение № 93 от 30.06.2022 г. към трудовия договор, отново сключено между Х. и К., срокът на трудовото правоотношение е продължен до 31.12.2022 г. Във връзка с подписването на последващо допълнително споразумение, а именно Допълнително споразумение № 183 от 30.12.2022 г. към Трудов договор № 75/04.11.2019 г., с което срокът на правоотношението отново е продължен – до 30.09.2023 г., се установи, че същото е подписано между Р. Х. и Беди   Осман, в качеството й на кмет на община  Я.
         По преписката не се установи наличие на родствени връзки, обуславящи свързаност по смисъла на § 1, т. 15, б. „а“ от ДР на ЗПКОНПИ, а именно такива по права линия, по съребрена - до четвърта степен включително, по сватовство - до втора степен включително, както между Беди Осман и Е. Х., така и между нея и З.Х., родственост не се установи и между Беди Осман и Р. Х.
         Между същите лица не се установи и свързаност по смисъла на § 1, т. 15, б. „б“ от ДР на ЗПКОНПИ, поради липса на икономически зависимости. Не се установиха търговски отношения и други стопанско - икономически обвързаности с оглед съвместното им участие в капитала на търговски дружества, както и в управителните и контролни органи на такива. 
         По отношение на дружеството „****“ ООД, чийто управител и едноличен собственик на капитала е Е. Х., Беди Осман, в качеството си на кмет на община  Я. и представляваща Общината, упражнява правомощия по служба по повод нареждането на 10 (десет) парични превода, а именно имащите за основание фактури с номера № 0000000042/27.11.2022 г., № 0000000043/27.11.2022 г., № 0000000044/06.12.2022 г., № 0000000045/06.12.2022 г., № 0000000046/12.12.2022 г., № 0000000047/12.12.2022 г., № 0000000049/20.12.2022 г., № 0000000050/20.12.2022 г., № 0000000051/19.01.2023 г., № 0000000052/19.01.2023 г., изплатени от Общината по „Програма за храни и основно материално подпомагане 2021-2027 г.“ - BG05SFPR003-1.001 „Топъл обяд“, съфинансирана от Европейския социален фонд плюс.
         По отношение на Р. Е. Х. се установи упражнено от Беди Осман правомощие, в качеството й на кмет на община  Я., а именно сключването от същата на Допълнително споразумение № 183 от 30.12.2022 г. към Трудов договор № 75 от 04.11.2019 г., с което срокът на правоотношението на Р. Х. е продължен до 30.09.2023 г.
         Изложеното налага извод, че досежно твърденията във връзка с Е. Х. и тези, отнасящи се до Р. Х., са налице два от елементите на състава на конфликт на интереси по чл. 52 от ЗПКОНПИ, а именно: лице, заемащо висша публична длъжност и упражнени от същото правомощия по служба. Липсва третият елемент – наличието на частен интерес, който би могъл да повлияе върху безпристрастното и обективно изпълнение на правомощията и задълженията по служба от страна на Беди Осман, в качеството й на кмет на община  Я.
         Липсата на който и да е елемент от състава на конфликта на интереси обуславя извод за липса на нарушаване на забраните по Глава Осма от ЗПКОНПИ, представляващо негова проявна форма, както и за липса на конфликт на интереси по смисъла на чл. 52 от ЗПКОНПИ.
         Водена от горното и на основание чл. 74, ал. 1 и ал. 2 от ЗПКОНПИ, Комисията за противодействие на корупцията и за отнемане на незаконно придобитото имущество
 
РЕШИ:

         НЕ УСТАНОВЯВА конфликт на интереси по отношение на Беди Осман, ЕГН *****, кмет на Община  Я. от 22.11.2022 г. и към настоящия момент и лице, заемащо висша публична длъжност, по смисъла на чл. 6, ал. 1, т. 32 от ЗПКОНПИ, във връзка с проведен неприсъствен публичен търг за продажбата на Общинска сграда № 6, находяща се в парцел IX, кв. 63 по плана на град  Я., с Акт за частна общинска собственост № 2425/08.06.2020 г., спечелен от  З. И. Х., поради липса на упражнено правомощие по служба.
         НЕ УСТАНОВЯВА конфликт на интереси по отношение на Беди   Осман, ЕГН *****, кмет на Община  Я. от 22.11.2022 г. и към настоящия момент и лице, заемащо висша публична длъжност, по смисъла на чл. 6, ал. 1, т. 32 от ЗПКОНПИ, във връзка с нареждането на парични преводи по фактури  с номера № 0000000042/27.11.2022 г., № 0000000043/27.11.2022 г., № 0000000044/06.12.2022 г., № 0000000045/06.12.2022 г., № 0000000046/12.12.2022 г., № 0000000047/12.12.2022 г., № 0000000049/20.12.2022 г., № 0000000050/20.12.2022 г., № 0000000051/19.01.2023 г., № 0000000052/19.01.2023 г. на „****“ ЕООД с ЕИК ***, представлявано от Е. К. Х., поради липса на частен интерес – неин или на свързано с нея лице.
         НЕ УСТАНОВЯВА конфликт на интереси по отношение на Беди Осман, ЕГН *****, кмет на Община  Я. от 22.11.2022 г. и към настоящия момент  и лице, заемащо висша публична длъжност, по смисъла на чл. 6, ал. 1, т. 32 от ЗПКОНПИ, във връзка с подписването на Допълнително споразумение № 183/30.12.2022 г. към Трудов договор № 75/04.11.2019 г. с Р. Е. Х., поради липса на частен интерес – неин или на свързано с нея лице.

         Препис от Решението да се изпрати на Окръжна прокуратура – Благоевград, с оглед преценка за реализиране на правомощията й по чл. 76, ал. 2 от ЗПКОНПИ.

	
КОМИСИЯ:

			ЗАМЕСТНИК - ПРЕДСЕДАТЕЛ:………………/АНТОН СЛАВЧЕВ/

			ЧЛЕН:………………………………………/АНТОАНЕТА ЦОНКОВА/

                       ЧЛЕН:…………………………………................../СИЛВИЯ КЪДРЕВА/

